CELEX: 32010D0219
Language: et
Date: 2010-04-16 00:00:00
Title: 2010/219/: Komisjoni otsus, 16. aprill 2010 , millega tunnistatakse kehtetuks otsus 2006/236/EÜ Indoneesiast pärit ja inimtoiduks ettenähtud kalatoodete importimise eritingimuste kohta (teatavaks tehtud numbri K(2010) 2354 all) (EMPs kohaldatav tekst)

17.4.2010   
            
            
               ET
            
            
               Euroopa Liidu Teataja
            
            
               L 97/16
            
         KOMISJONI OTSUS,
   16. aprill 2010,
   millega tunnistatakse kehtetuks otsus 2006/236/EÜ Indoneesiast pärit ja inimtoiduks ettenähtud kalatoodete importimise eritingimuste kohta
   (teatavaks tehtud numbri K(2010) 2354 all)
   (EMPs kohaldatav tekst)
   (2010/219/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (1) eriti selle artikli 22 lõiget 6,
   võttes arvesse Euroopa Parlamendi ja nõukogu 28. jaanuari 2002. aasta määrust (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused, (2) eriti selle artikli 53 lõike 1 punkti b,
   ning arvestades järgmist:
   
               (1)
            
            
               Komisjoni 21. märtsi 2006. aasta otsus 2006/236/EÜ Indoneesiast pärit ja inimtoiduks ettenähtud kalatoodete importimise eritingimuste kohta (3) võeti vastu Euroopa Komisjoni Indoneesiasse tehtud kontrollkäikude tulemusena, mille käigus avastati kõnealuses kolmandas riigis tõsiseid puudusi kalandustoodete käitlemise hügieenis.
            
         
               (2)
            
            
               Otsust 2006/236/EÜ muudeti komisjoni otsusega 2008/660/EÜ, (4) millega kehtestati nõue analüüsida Indoneesiast pärit kalatooteid histamiini ja akvakultuuritoodetes esinevate raskemetallide avastamiseks.
            
         
               (3)
            
            
               Otsusega 2006/236/EÜ on ette nähtud, et liikmesriigid tagavad, et kõik Indoneesiast imporditud kalatoodete (v.a akvakultuurist pärit toodete) saadetised läbivad vajalikud analüüsid selle kindlakstegemiseks, et asjaomased tooted ei sisalda raskmetalle üle teatava piirnormi.
            
         
               (4)
            
            
               Otsusega 2006/236/EÜ on samuti ette nähtud, et otsus tuleb läbi vaadata, arvestades Indoneesia pädevate asutuste pakutavaid tagatisi ja liikmesriikide tehtud analüüside tulemusi.
            
         
               (5)
            
            
               Indoneesiast imporditud kalatoodetele liikmesriikides tehtud analüüside tulemused on raskemetallide suhtes soodsad. Peale selle on Indoneesia esitanud praeguseks komisjonile asjakohased tagatised. Seetõttu ei ole enam vajalik analüüsida kõiki kalatoodete saadetisi raskemetallide avastamiseks.
            
         
               (6)
            
            
               Otsus 2006/236/EÜ tuleks vastavalt kehtetuks tunnistada.
            
         
               (7)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsus 2006/236/EÜ tunnistatakse kehtetuks.
   Artikkel 2
   Käesolev otsus on adresseeritud liikmesriikidele.
   
      Brüssel, 16. aprill 2010
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 24, 30.1.1998, lk 9.
   
      (2)  EÜT L 31, 1.2.2002, lk 1.
   
      (3)  ELT L 83, 22.3.2006, lk 16.
   
      (4)  ELT L 215, 12.8.2008, lk 6.